43. ΝΟΜΟΣ υπ’ αριθ.185 της 26 Σεπτ./8 Οκτ.1975 (ΦΕΚ Α΄219) Περί επανασυστάσεως της τέως κοινότητος Ελληνικού. Άρθρον μόνον.-1.Επανασυνιστάται εν τη Νόμω και τη Επαρχία Αττικής, η δια του Α.Ν. 473/1968 «περί μεταβολών εις την διοικητικήν διαίρεσιν κλπ. Οργανισμών Τοπικής Αυτοδιοικήσεως εις την περιφέρειαν της τέως διοικήσεως Πρωτευούσης», (ανωτ.αριθ.37) ενωθείσα μετά της κοινότητος Καλαμακίου και αποτελέσασα μετ’ αυτής τον δήμον Αλίμου, κοινότης Ελληνικού, υπό το αυτό όνομα και την έως της ενώσεως έδραν αυτής. 2.Όρια της νέας κοινότητος ορίζονται τα προ της ως άνω ενώσεως όρια της τέως κοινότητος Ελληνικού. 3.Ο πληθυσμός αυτής ανέρχεται, βάσει των προκυπτόντων εκ της γενικής απογραφής του πληθυσμού της Χώρας του έτους 1971 στοιχείων της Εθνικής Στατιστικής Υπηρεσίας Ελλάδος εις 8.855. 4.Αι πρώται εκλογαί προς ανάδειξιν του Κοινοτικού Συμβουλίου ενεργηθήσονται εντός διμήνου από της δημοσιεύσεως του παρόντος. 